**Toimetulekutoetuse arvestamisel arvesse võetavate eluasemekulude piirmäärad**

|  |  |
| --- | --- |
| **Väljaandja:** | Valga Vallavolikogu |
| **Akti liik:** | määrus |
| **Teksti liik:** | algtekst-terviktekst |
| **Redaktsiooni jõustumise kp:** | 07.01.2018 |
| **Redaktsiooni kehtivuse lõpp:** | Hetkel kehtiv  |
| **Avaldamismärge:** | RT IV, 04.01.2018, 3 |

**Toimetulekutoetuse arvestamisel arvesse võetavate eluasemekulude piirmäärad**

Vastu võetud 22.12.2017 nr 7
, rakendatakse alates 1.01.2018

Määrus kehtestatakse sotsiaalhoolekande seaduse § 133 lg 6 ja kohaliku omavalitsuse korralduse seaduse § 22 lg 2 alusel.

**§ 1.** **Reguleerimisala**

  Määrusega kehtestatakse:
 1) toimetulekutoetuse arvestamisel arvesse võetavate eluasemekulude piirmäärad,
 2) toimetulekutoetuse määramise ja maksmise edasivolitusnorm.

**§ 2.** **Piirmäärad**

  Kehtestada piirmäärad alljärgnevas suuruses:
 1) üür kuni 2 eurot normpinna ruutmeetri kohta kuus;
 2) korterelamu haldamise kulu, sh remondiga seotud kulu kuni 1 euro normpinna ruutmeetri kohta kuus;
 3) korterelamu renoveerimiseks võetud laenu tagasimakse kuni 2 eurot normpinna ruutmeetri kohta kuus;
 4) veevarustuse ja reovee ärajuhtimise teenuste maksumus kuni 13 eurot iga pereliikme kohta kuus;
 5) soojaveevarustuseks tarbitud soojus-, elektrienergia või kütuse maksumus kuni 13 eurot iga pereliikme kohta kuus;
 6) kütteks tarbitud soojusenergia või kütuse maksumus kaugkütte korral kuni 3,20 eurot normpinna ruutmeetri kohta kuus;
 7) kütteks tarbitud soojusenergia või kütuse maksumus mittekaugkütte korral, sh küttematerjali ülestöötamise kulu, kuni 2 eurot normpinna ruutmeetri kohta kuus;
 8) elektrienergia tarbimisega seotud kulu kuni 25 eurot perekonna esimese liikme kohta ja kuni 8 eurot iga järgneva pereliikme kohta kuus;
 9) majapidamisgaasi maksumus kuni 10 eurot perekonna kohta kuus;
 10) maamaksukulu, mille arvestamise aluseks on kolmekordne elamualune pind, kuni 0,20 eurot normpinna ruutmeetri kohta kuus;
 11) hoonekindlustuse kulu kuni 0,30 eurot normpinna ruutmeetri kohta kuus;
 12) olmejäätmete veotasu kuni 4 eurot iga pereliikme kohta kuus.

**§ 3.** **Asjaajamiskord**

 (1) Toimetulekutoetuse arvestamisel võetakse arvesse jooksval kuul tasumisele kuuluvad tegelikud eluasemekulud neid tõendavate dokumentide alusel, sh nii tasumisele kuuluvad arved kui maksekviitungid

 (2) Juhul, kui paragrahvis 2 nimetatud kulusid tõendaval dokumendil kajastuvad kulud, mis jaotuvad tulevastele kuudele, siis võetakse nimetatud kulud kehtestatud piimäärade ulatuses arvesse esmakordse kuludokumendi esitamisele järgnevatel kuudel kuni kuludokumendil oleva summa hüvitamiseni või uue kuludokumendi esitamiseni.

**§ 4.** **Ülesannete täitmise edasivolitamine**

  Sotsiaalhoolekande seadusega kohaliku omavalitsuse üksusele seatud toimetulekutoetuse määramise ja maksmise ülesandeid volitatakse täitma Valga Vallavalitsuse ametnikud.

**§ 5.** **Rakendussätted**

 (1) Tunnistada kehtetuks:
 1) Taheva Vallavolikogu 02.10.2015 määrus nr 7 „Toimetulekutoetuse määramiseks arvesse võetavad alalise eluruumi alaliste kulude piirmäärad“;
 2) Karula Vallavolikogu 05.06.2015 määrus nr 5 "Toimetulekutoetuse määramisel eluruumi alaliste kulude piirmärade kehtestamine";
 3) Õru Vallavolikogu 25.05.2016 määrus nr 5 „Toimetulekutoetuse määramiseks eluruumi alaliste kulude piirmäärade kehtestamine“;
 4) Tõlliste Vallavolikogu 14.03.2016 nr 3 „Eluasemekulude piirmäärad toimetulekutoetuse arvestamisel ja määramisel“.

 (2) Määrus jõustub kolmandal päeval peale Riigi Teatajas avaldamist.

 (3) Määrust rakendatakse 1. jaanuarist 2018.

Külliki Siilak
Esimees